Nordic Sugar Kėdainiai
55°15′26″ š. pl. 23°59′31″ r. ilg.﻿ / ﻿55.25722°š. pl. 23.99194°r. ilg.﻿ / 55.25722; 23.99194 AB „Nordic Sugar Kėdainiai“ (seniau – Kėdainių cukraus fabrikas, AB „Kėdainių cukrus“) – maisto pramonės įmonė, nuo 1971 m. veikianti Kėdainiuose, Pramonės rajone (Pramonės g. 6). 1971 m. įkurtas Kėdainių cukraus fabrikas, pradėjęs iš cukrinių runkelių ir cukranendrių pusgaminio gaminti smulkųjį cukrų. 1985 m. gamykloje dirbo 650 darbuotojų, buvo pagaminama 18,4 tūkst. t cukraus iš cukrinių runkelių ir 42 tūkst. t iš cukranendrių pusgaminio. Dalis produkcijos buvo išvežama į RTFSR. Po TSRS žlugimo įmonė buvo privatizuota (vadinosi AB „Kėdainių cukrus“), o 1998 m. nupirkta koncerno „Danisco Sugar“. 2009 m. įmonės akcininkais tapo „Nordzucker“. Buvo atnaujinti techniniai įrengimai. 2016 m. įmonė per parą apdirbdavo iki 6000 t cukrinių runkelių, tuo laikotarpiu įmonė pagamindavo ~100 tūkst. t cukraus per metus.